শিবির সভাপতি বলেন, কোটা সংস্কার কতটা যৌক্তিক ও জরুরী তা কোটা আন্দোলনে ছাত্রসমাজ, সকল ছাত্র সংগঠন, বুদ্ধিজীবী, শিক্ষক, বিভিন্ন শিক্ষক সমিতি এবং সর্বস্তরের জনতার একাত্বতা প্রকাশের মাধ্যমে প্রমাণ হয়েছে। ছাত্রসমাজ চেয়েছিল কোটা সংস্কার। প্রধানমন্ত্রী আন্দোলনে ভীত শঙ্কিত হয়ে পবিত্র সংসদে দাঁড়িয়ে কোটা ব্যবস্থা বাতিলের ঘোষণা দিয়েছিলেন। কিন্তু তিনি যে মন থেকে নয় বরং ক্ষিপ্ত হয়ে ঘোষণা দিয়েছিলেন তা কোটা বহাল রাখা নিয়ে তার বক্তব্যের মাধ্যমে প্রমাণ হয়েছে। তিনি ছাত্র সমাজকে দেয়া ওয়াদা নিজেই ভঙ্গ করেছেন। দীর্ঘ সময় পেরিয়ে গেলেও ঘোষণা বাস্তবায়নে প্রধানমন্ত্রী কার্যকর ব্যবস্থা গ্রহণ করেননি। উল্টো কোটা আন্দোলনকারীদের উপর সন্ত্রাসী ছাত্রলীগকে লেলিয়ে দিয়ে অনেক ছাত্রকে মারাত্বকভাবে আহত করেছেন। প্রকাশ্য ছাত্রীর শ্লীলতাহানী করেছে ছাত্রলীগ। পুলিশ দিয়ে গ্রেপ্তার নির্যাতন করা হচ্ছে মেধাবী ছাত্রদের। চিকিৎসা সেবা মৌলিক অধিকার হলেও হামলায় মারাতœক আহত মেধাবী ছাত্রকে অধিকার থেকে বঞ্চিত করে সরকারি হাসপাতাল থেকে সরকারের বিভিন্ন মহলের নির্দেশে বের করে দেয়া হয়েছে। ঢাবি ভিসি কোটা আন্দোলনকারীদের জঙ্গি বলে আখ্যায়িত করেছেন। কোটা আন্দোলনকারীদের নানাভাবে হয়রানি করা হচ্ছে। সর্বশেষ, যে সংসদে দাঁড়িয়ে প্রধানমন্ত্রী কোটা বাতিলের ঘোষণা করেছিলেন সেই সংসদে দাঁড়িয়েই আবার কোটা বহাল রাখার ঘোষণা দিয়েছেন। মূলত কোটা আন্দোলনকারীদের ওপর পুলিশ ও ছাত্রলীগের হামলা, মামলা, রিমান্ড, নির্যাতন, ঢাবি ভিসির বক্তব্য এবং প্রধানমন্ত্রীর সর্বশেষ বক্তব্য একই সূত্রে গাঁথা। যা ছাত্রসমাজের সাথে চরম প্রতারণা ছাড়া কিছু নয়। প্রধানমন্ত্রী আদালতের দোহাই দিয়ে কোটা বহাল রাখার যে ঘোষণা দিয়েছে তা হাস্যকর। কোটা সংস্কার নিয়ে তিনি এখন আদালতের দোহাই দিচ্ছেন, অথচ আইনসিদ্ধ ও আদালতের নির্দেশনা থাকলেও তত্ত্ববধায়ক সরকারের অধিনে নির্বাচনের জনদাবী তিনি গ্রাহ্য করছেন না। আসলে তিনি বরাবরই আদালতকে নিজের সুবিধামত ব্যবহার করছেন। ছাত্রসমাজের ন্যায় ও যুক্তিসংগত আন্দোলনকে তিনি থাকা এবং খাওয়ার খোটা দিয়ে তিরস্কারের মাধ্যমে আড়াল করতে চাইছেন। তিনি শান্তিপূর্ণ আন্দোলকারীদের নিয়ে তিনি বিষোদগার করলেও যারা আন্দোলনকারীদের নৃশংস কায়দায় হাতুরী পেটা, লাঠি পেটা করেছে, প্রকাশ্য ছাত্রীর শ্লীলতাহানী করেছে তাদেরকে নিয়ে সামান্য কথাও বলেননি। আহতদের চিকিৎসার ব্যবস্থা করেননি এমনকি দেখতেও যাননি। এতে করে প্রধানমন্ত্রী কারো প্রতি বিরাগভাজন না হওয়ার যে শপথ নিয়েছিলেন তা ভঙ্গ করেছেন। অন্যদিকে তার আদালতের দোহাই বিশিষ্ট আইনজীবীরা প্রত্যাখ্যান করেছেন। সংসদের দাঁড়িয়ে ওয়াদা করার পর ৩ মাসের মাথায় সেই ওয়াদা ভঙ্গ বাংলাদেশের সংসদীয় রাজনীতির ইতিহাসে নজিরবিহীন। দেশের প্রধানমন্ত্রী থেকে এমন প্রতারণা আশা করেনি ছাত্রসমাজ। এ ঘৃণ্য প্রতারণা জাতির জন্যও চরম লজ্জাজনক। ছাত্রসমাজ এ প্রতারণা মেনে নেবে না।